cyanic-selkie/wikianc huggingface dataset:
গুলবর্গা
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৫৫ মিটার (১৪৯২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুলবার্গ শহরের জনসংখ্যা হল ৪২৭,৯২৯ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৩% হল ৬ বছর বা তার কম বয়সী।
১০৩০-এর দশক
এটি গ্রেগরীয় বর্ষপঞ্জী অনুযায়ী ১০৩০-এর দশক। এটি শুরু হয়েছে ১লা জানুয়ারি, ১০৩০ থেকে এবং শেষ হয়েছে ৩১ ডিসেম্বর, ১০৩৯ তারিখে।
দ্য ওয়াইল্ডরোজ (পানশালা)
থাম্ব| ২০১২ সালে ওয়াইল্ড রোজ ওয়াইল্ড রোজ (Wild Rose, ) যুক্তরাষ্ট্রের ওয়াশিংটনের সিয়াটেলে অবস্থিত একটি সমকামী মহিলাদের পানশালা। ১৯৮৪ সালে চালু হওয়া স্থাপনাটি সিয়াটলের ক্যাপিটল হিল এলাকায় অবস্থিত। এটি শহরের একমাত্র সমকামী মহিলাদের পানশালা এবং যুক্তরাষ্ট্রের পশ্চিম উপকূলের অন্যতম পুরনো পানশালা।
ইতিহাস
ব্রাইহার হেরাক ও তার চার নারীবন্ধু পানশালাটির প্রথম উদ্যোগতা। ১৯৮৪ সালের পহেলা জানুয়ারি পানশালাটি তাদের কার্যক্রম শুরু করে। সেসময় আমেরিকায় প্রকাশ্যে সমকামিতার বৈধতা না থাকায় তারা এটিকে শুধুমাত্র নারীদের পানশালা হিসেবে খোলা হয়েছিল। মুখে মুখে এটির প্রচার ঘটে। ব্যবসায়িক অংশীদার শেলি ব্রাদার্স এবং মার্থা ম্যানিং পানশালাটির বর্তমান মালিক।
ওপেনসুস
ওপেনসুয্যে (OpenSuse,) একটি জনপ্রিয় লিনাক্স ডিস্ট্রিবিউশন। যেটি সম্প্রদায় সমর্থিত 'ওপেনসুয্যে প্রকল্পের' আওতায় নির্মিত ও 'নভেল' কর্তৃক সহায়তাপ্রাপ্ত। এই প্রজেক্টের আওতায় এটির প্রথম সংস্করণ ছিল সুয্যে লিনাক্স ১০.০ এর বেটা সংস্করণ। প্রতি ৮ মাস অন্তর ওপেনসুয্যের নতুন ভার্সন রিলিজ দেওয়া হয় এবং প্রতিটি ভার্সনের জন্য রিলিজের পর থেকে শুরু করে ১৮ মাস পর্যন্ত সাপোর্ট দেওয়া হয়। বর্তমানে এর সংস্করণ হচ্ছে ওপেনসুয্যে লিপ ১৫.১ যেটি ২২ মে ২০১৯ এ মুক্তি দেওয়া হয়েছে। ফেডোরার মত এটিও একটি আরপিএম প্যাকেজ ভিত্তিক লিনাক্স ডিস্ট্রিবিউশন। তবে এটির জন্য 'নভেল' কর্তৃক কোনধরনের প্রফেশনাল সাপোর্ট দেওয়া হয় না। কমিউনিটির মাধ্যমে এর ইউজারগণ সাপোর্ট পেয়ে থাকেন।
মঙ্গলভাই প্যাটেল
প্রফেসর ড. মঙ্গলভাই মাধবদাস প্যাটেল (২০ অক্টোবর ১৯৫১, আহমেদাবাদ - ১৫ নভেম্বর ২০১১) ডিসেম্বর ২০০২ থেকে জানুয়ারি ২০০৮ পর্যন্ত গুজরাত বিধানসভার স্পিকার ছিলেন। তিনি ভারতীয় জনতা পার্টির সদস্য ছিলেন।
জীবনী
তিনি ৭ সেপ্টেম্বর ১৯৪২ তারিখে পার্বতপুরা, তালুকা মানসা, গান্ধীনগর জেলায় জন্মগ্রহণ করেন এবং ১৫ নভেম্বর ২০১১ সালে মারা যান।
তিনি মনসা বিজ্ঞান কলেজের উদ্ভিদবিদ্যার অধ্যাপক ছিলেন। তিনি ১৯৯৮ থেকে ২০১১ সাল পর্যন্ত দশম গুজরাত বিধানসভার সদস্য ছিলেন। তিনি ১৯৬৬ সাল থেকে ভারতীয় জন সংঘের সদস্য ছিলেন। তিনি ভিজাপুর তালুক পঞ্চায়েতের জন্যও কাজ করেছেন। তিনি গুজরাত ইউনিভার্সিটি, উত্তর গুজরাত ইউনিভার্সিটির সিনেটের সদস্য ছিলেন। তিনি কমনওয়েলথ পার্লামেন্টারি অ্যাসোসিয়েশন, লন্ডনে, ২০০৩-এ এশিয়া অঞ্চলের প্রতিনিধিত্ব করেছিলেন। তিনি উদ্ভিদবিদ্যায় মেসোকোটিল নিয়ে দুটি গবেষণা প্রবন্ধ উপস্থাপন করেছেন।
২০১৪-১৫ প্রিমিয়ার লিগ
২০১৪-১৫ প্রিমিয়ার লিগ ইংল্যান্ডের পেশাদার ফুটবল লিগ প্রিমিয়ার লিগের তেইশতম মৌসুম। এই লিগের সময়সূচী ঘোষণা করা হয় ১৮ জুন ২০১৪ সালে। ১৬ আগস্ট ২০১৪ সালে এই মৌসুম শুরু হয়। গত আসরের চ্যাম্পিয়ন দল ছিলো ম্যানচেস্টার সিটি।
চেলসি এই আসরে তাদের ৫ম শিরোপা অর্জন করে
দলসমূহ
২০১৩-১৪ মৌসুমের প্রথম ১৭টি দল এবং ২০১৩-১৪ ফুটবল লিগ চ্যাম্পিয়নশিপ থেকে উন্নীত ৩টি দল এই মোট ২০টি দল নিয়ে এবারকার প্রতিযোগিতাটি অনুষ্ঠিত হবে। ৫ এপ্রিল ২০১৪ সালে লিচেস্টার সিটি প্রথম দল হিসেবে ফুটবল লিগ চ্যাম্পিয়নশিপ থেকে প্রিমিয়ার লিগে উন্নীত হয়। ২২ এপ্রিল ২০১৪ সালে তারা বোল্টনকে হারিয়ে ঐ প্রতিযোগিতার চ্যাম্পিয়ন হয়। ২১ এপ্রিল ২০১৪ সালে বার্নলি উইগান অ্যাটলেটিককে হারিয়ে ২য় দল হিসেবে প্রিমিয়ার লিগে খেলার যোগ্যতা অর্জন করে। ২৪ মে ২০১৪ সালে কুইন্স পার্ক রেঞ্জার্স তৃতীয় এবং শেষ দল হিসেবে প্রিমিয়ার লিগে খেলার যোগ্যতা অর্জন করে। লন্ডনের ওয়েম্বলি স্টেডিয়ামে অনুষ্ঠিত ২০১৪ ফুটবল লিগ চ্যাম্পিয়নশিপ প্লে-অফ ফাইনালে ডার্বি কাউন্টিকে ১-০ গোলে হারিয়ে দেয়ায় তারা এ যোগ্যতা অর্জন করে। এই তিনটি দল পূর্বের মৌসুমের কার্ডিফ সিটি, ফুলহাম এবং নরউইচ সিটির পরিবর্তে খেলবে যারা প্রত্যকেই পূর্বের মৌসুমে অবনমিত হয়েছিল।
ম্যানেজার এবং পোশাক
নোট: পতাকা জাতীয় দল নির্দেশ করে যা ফিফা যোগ্যতার নিয়ম অধীন নির্ধারিত হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়।
গোকুলনগর, দক্ষিণ চব্বিশ পরগনা
গোকুলনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা নন্দদুলাল মন্দির এই গ্রামের উল্লেখযোগ্য পুরাকীর্তি।
আটচালা শিবমন্দির
ঊনবিংশ শতাব্দীর প্রথমার্ধে ১৮ ফুট ৪ ইঞ্চি X ১৭ ফুট মাপের ও ৩৫ ফুট উচ্চতার পশ্চিমমুখী ত্রিখিলান আটচালা নন্দদুলাল মন্দির নির্মিত হয়। পূর্বে মন্দিরের চারটি অলিন্দ থাকলেও বর্তমানে শুধুমাত্রে পশ্চিম বারান্দাটি অবশিষ্ট রয়েছে। মন্দিরের গর্ভগৃহের ছাদ গম্বুজাকৃবিশিষ্ট।
১০৪০-এর দশক
এটি গ্রেগরীয় বর্ষপঞ্জী অনুযায়ী ১০৪০-এর দশক। এটি শুরু হয়েছে ১লা জানুয়ারি, ১০৪০ থেকে এবং শেষ হয়েছে ৩১ ডিসেম্বর, ১০৪৯ তারিখে।
জিকরুল হক
শহীদ ডাঃ জিকরুল হক ছিলেন একজন বাঙালি পাকিস্তানি রাজনীতিবিদ ও চিকিৎসক, যিনি ১৯৭১ সালে পাকিস্তানি সেনাবাহিনীর হাতে নিহত হন। ২০০১ সালে তিনি মরনোত্তর স্বাধীনতা পুরস্কার পান। এছাড়া তিনি পাকিস্তান প্রাদেশিক পরিষদের সদস্য ছিলেন।
জন্ম ও শিক্ষা
জিকরুল হক ১৯১৪ সালের ১লা সেপ্টেম্বর নীলফামারী জেলার সৈয়দপুর উপজেলায় জন্মগ্রহণ করেন। তার পিতা ডাঃ মোঃ শেখ জেয়ারতউল্লাহ আহম্মদ এবং মাতা খমিউননেসা চৌধুরাণী। তিনি ১৯৩৩ সালে সৈয়দপুর ইংরেজি উচ্চ বিদ্যালয় থেকে ম্যাট্রিক ও ১৯৩৯ সালে কলকাতা ক্যাম্বেল মেডিকেল স্কুল থেকে এল.এম.এফ পাস করেন।
রাজনীতি
কলকাতা ক্যাম্বেল মেডিকেল স্কুলে অধ্যয়নকালে তিনি একে ফজলুল হক এবং হোসেন সোহরাওয়ার্দীর সাহচর্যে আসেন এবং ভারত ভাগের পর তাদের অনুপ্রেরণায় রাজনীতিতে অংশ নেন। তিনি ১৯৩০ থেকে ১৯৪০ সাল পর্যন্ত মুসলিম ছাত্র ফেডারেশনের সঙ্গে যুক্ত ছিলেন। এরপর তিনি মুসলিম লীগে যোগ দেন। জিকরুল হক থানা মুসলিম লীগের সেক্রেটারি ও পরে সভাপতি এবং জেলা মুসলিম লীগের সহ-সভাপতি ছিলেন। ১৯৫৪ সালে স্বতন্ত্র প্রার্থী হিসেবে তিনি যুক্তফ্রন্ট মনোনীত মোহাজের প্রার্থীকে পরাজিত করে আইন পরিষদের সদস্য নির্বাচিত হন। ১৯৭০ সালের নির্বাচনে আওয়ামী লীগের প্রার্থী হিসেবে তিনি আইন পরিষদের সদস্য নির্বাচিত হন। তিনি ষাটের দশকে স্বাধিকার আন্দোলন এবং ১৯৭১ সালের অসহযোগ আন্দোলনে সৈয়দপুরে নেতৃত্ব দিয়েছিলেন।
মৃত্যু
১৯৭১ সালের ২৩ মার্চ সৈয়দপুরে পাকিস্তানের পতাকা উত্তোলন নিয়ে স্থানীয় বাঙালি ও বিহারীদের মধ্যে সংঘর্ষ হলে অনেকেই হকের বাড়িতে আশ্রয় নেয়। সেই রেশ ধরে ২৫ মার্চ রাতে অন্যান্য নেতাদের সঙ্গে তাকেওও গ্রেফতার করে রংপুর সেনানিবাসে নিয়ে যাওয়া হয়। সেখানে ১২ এপ্রিল পর্যন্ত অমানুষিক নির্যাতনের পর সেনানিবাসের পাশে নিয়ে গুলি করে হত্যা করে।
সম্মাননা
সৈয়দপুরে তার সম্মানে একটি সড়কের নাম শহীদ ডাঃ জিকরুল হক সড়ক করা হয়েছে। ১৯৯৬ সালে শহীদ বুদ্ধিজীবী দিবসে ডাক বিভাগ তার নামে স্বারক ডাকটিকিট প্রকাশ করে। ২০০১ সালে বাংলাদেশ সরকার তাকে মরনোত্তর স্বাধীনতা পুরস্কার প্রদান করে।
চার-বেগ
পদার্থবিজ্ঞানে এবং আরও সুনির্দিষ্টভাবে বললে বলা যায় বিশেষ আপেক্ষিকতা ও সাধারণ আপেক্ষিকতায় চার-বেগ হলো চার-মাত্রিক স্থানকালে একটি চার-ভেক্টর, যা বেগের আপেক্ষিক তত্ত্বীয় প্রতিরূপের প্রতিনিধিত্ব করে, যেখানে বেগ হলো কোনো স্থানে একটি ত্রিমাত্রিক ভেক্টর। এটি চিরায়ত বলবিদ্যায় সংজ্ঞায়িত ত্রিমাত্রিক বেগের মিনকোভস্কি স্থান-কালের জন্য সাধারণীকৃত রূপ।
ভৌত ঘটনাগুলো সময় এবং স্থানের গাণিতিক বিন্দুগুলোর সাথে, তথা এই বিন্দুগুলোর সবগুলো দিয়ে গঠিত ভৌত চার-মাত্রিক স্থান-কালের একটি গাণিতিক মডেলের সাথে সামঞ্জস্যপূর্ণ হয়। স্থান-কালের মধ্যে কোনো বস্তুর ইতিহাস একটি বক্ররেখাকে অনুসরণ করে। এই বক্ররেখাকে বলা হয় বিশ্বরেখা। যদি বস্তুটির এমন ভর থাকে যে এর দ্রুতি অবশ্যই আলোর দ্রুতির চেয়ে কম হয়, তাহলে বিশ্বরেখাটিকে বস্তুটির প্রকৃত সময় দ্বারা প্যারামিতিকরণ করা যেতে পারে। চার-বেগ হলো বক্ররেখা বরাবর প্রকৃত সময়ের সাপেক্ষে চার-অবস্থানের পরিবর্তনের হার। এর বিপরীতে, বেগ হলো, একজন পর্যবেক্ষকের পর্যবেক্ষণ ও সময়ের সাপেক্ষে, ত্রিমাত্রিক স্থানে বস্তুর অবস্থানের পরিবর্তনের হার।
একটি বস্তুর চার-বেগের মান বা ম্যাগনিচিউড সর্বদাই
±c2
-এর সমান হবে, যেখানে c হচ্ছে আলোর দ্রুতি এবং যোগ বা বিয়োগ যে চিহ্নই প্রয়োগ করা হোক না কেন তা নির্ভর কররে মেট্রিক সিগনেচারের পছন্দের উপর।
U
একটি চার-বেগ হলে এর উপর মেট্রিক টেন্সর
g
প্রয়োগ করে প্রাপ্ত
2
=
gμνUνUμ
রাশিটিই হচ্ছে এই চার-বেগের মান। একটি বস্তু স্থির থাকলে এর চার-বেগ
বেগ
ত্রিমাত্রিক স্থানে জড় প্রসঙ্গ কাঠামোয় কোনো বস্তুর পথকে সময় t-এর তিনটি অবস্থানিক(স্থানের সাথে সংশ্লিষ্ট)-স্থানাঙ্ক ফাংশন xi(t)-এর শর্তাধীনে প্রকাশ করা যায়, যেখানে i হচ্ছে একটি সূচক যা 1, 2, 3 মানগুলো গ্রহণ করে।
ত্রিমাত্রিক অবস্থান ভেক্টরের তিনটি স্থানাঙ্ককে কলাম ভেক্টরের আকারে লিখলে আমরা পাব:
বিশ্বরেখার উপর যেকোনো বিন্দুতে {\vec{u}} বেগের (যে বেগ বক্ররেখার স্পর্শক) উপাংশগুলো হলো:
প্রতিটি উপাংশের সরল আকার হবে:
আপেক্ষিকতা তত্ত্ব
আইনস্টাইনের আপেক্ষিকতা তত্ত্বে একটি নির্দিষ্ট প্রসঙ্গ কাঠামোর সাপেক্ষে একটি বস্তুর গতিপথকে চারটি স্থানাঙ্ক ফাংশন xμ(τ) দ্বারা সংজ্ঞায়িত করা হয়, যেখানে μ হচ্ছে স্থান-কালের একটি সূচক, সময়ের মতো উপাংশের ক্ষেত্রে যার মান 0 এবং স্থানের মতো স্থানাঙ্কের ক্ষেত্রে যা 1, 2, 3। শূন্যতম উপাংশকে সময়ের স্থানাঙ্ক ও c-এর গুণফলরূপে সংজ্ঞায়িত করা হয়:
প্রতিটি ফাংশন τ প্যারামিটারটির উপর নির্ভর করে, যাকে বলা হয় প্রকৃত সময়। একটি কলাম ভেক্টরের আকারে লিখলে হবে:
কাল দীর্ঘায়ন
আপেক্ষিক তত্ত্বের কাল দীর্ঘায়ন থেকে দেখা যায়, স্থানাঙ্ক সময় t এবং প্রকৃত সময় τ-এ ডিফারেনশিয়ালগুলো নিম্নরূপভাবে সম্পর্কযুক্ত:
যেখানে \gamma(u) হচ্ছে লরেন্টজ ফ্যাক্টর এবং
লরেন্টজ ফ্যাক্টর \gamma(u) হলো ত্রিমাত্রিক বেগ-ভেক্টর \vec{u}-এর ইউক্লিডীয় নর্মটির একটি ফাংশন, এবং
চার-বেগের সংজ্ঞা
চার-বেগ হচ্ছে কোনো সময়-সদৃশ বিশ্বরেখার স্পর্শক চার-ভেক্টর। বিশ্বরেখার যেকোনো বিন্দুতে চার-বেগ \mathbf{U}-কে নিম্নোক্তভাবে সংজ্ঞায়িত করা হয়:
যেখানে \mathbf{X} হচ্ছে চার-অবস্থান এবং \tau হচ্ছে প্রকৃত সময়।
চার-বেগের উপাংশ
সময় t এবং স্থানাঙ্ক সময় x0-এর মধ্যকার সম্পর্ককে x^0 = ct দ্বারা সংজ্ঞায়িত করা হয়।
প্রকৃত সময় τ-এর সাপেক্ষে x^0 = ct এর জন্য অন্তরজ বের করার মাধ্যমে বেগের উপাংশ Uμ-কে নির্ণয় করা হয়। μ = 0 এর জন্য যা:
এবং প্রকৃত সময়ের অন্য তিনটি উপাংশের ক্ষেত্রে μ = 1, 2, 3 এর জন্য বেগের যে Uμ উপাংশটি পাব:
এখানে, ব্যবকলনের শৃঙ্খল নিয়ম এবং নিম্নোক্ত সম্পর্কগুলো ব্যবহার করা হয়েছে:
ফলে, চার-বেগ \mathbf{U}-এর জন্য আমরা পাব:
চার-ভেক্টরের আদর্শ প্রতীকের মাধ্যমে লিখলে যা হবে:
যেখানে \gamma c হচ্ছে সাময়িক উপাংশ এবং হচ্ছে অবস্থানগত বা স্থানিক উপাংশ।
সমলয়কৃত (synchronized) ঘড়ি এবং মাপকাঠির (যেগুলো সমতল স্থান-কালের একটি নির্দিষ্ট অংশের সাথে সম্পর্কযুক্ত) শর্তাধীনে, চার-বেগের তিনটি স্থান-সদৃশ উপাংশ, ভ্রমণরত একটি বস্তুর প্রকৃত বেগ কে সংজ্ঞায়িত করে। প্রকৃত বেগ হলো সেই হার, যেটি হচ্ছে "প্রসঙ্গ মানচিত্র কাঠামো"য় বস্তুর সঙ্গে ভ্রমণরত ঘড়িতে অতিবাহিত প্রতি একক প্রকৃত সময়ে অতিক্রান্ত দূরত্ব।
চারটি উপাংশের পরিবর্তে চার-বেগের কেবল এই তিনটি স্বাধীন উপাংশ থাকে, যেক্ষেত্রে অন্যান্য অধিকাংশ চার-ভেক্টরই চার-বেগ থেকে আলাদা। \gamma ফ্যাক্টরটি ত্রিমাত্রিক বেগ \vec{u}-এর একটি ফাংশন।
যখন, নির্দিষ্ট লরেন্টজ স্কেলারগুলোকে চার-বেগ দিয়ে গুণ করা হয়, তখন নতুন ভৌত চার-ভেক্টর পাওয়া যায়, যেখানে প্রতিটির নতুন ভৌত চার-ভেক্টরের চারটি সাধীন উপাংশ থাকে।
উদাহরণস্বরূপ:
কার্যকরভাবেই, \gamma ফ্যাক্টরটি লরেন্টজ স্কেলার অংশটির সাথে যুক্ত হয়, যাতে এটি নিচে দেওয়া ৪র্থ স্বাধীন উপাংশটি তৈরি করতে পারে:
মান
স্থির কাঠামোর চার-অবস্থানের ডিফারেন্সিয়াল ব্যবহার করে চার-বেগের নিম্নোক্ত মান পাওয়া যায়:
সংক্ষেপে বলা যায়, যেকোনো বস্তুর ক্ষেত্রে চার-বেগের মান সর্বদাই একটি নির্ধারণকৃত ধ্রুবক (fixed constant):
চলন্ত কাঠামোয় একই নর্মটি যা হবে:
যাতে করে:
যা লরেন্টজ ফ্যাক্টরটির সংজ্ঞার সংকোচন ঘটায়।
১০৫০-এর দশক
এটি গ্রেগরীয় বর্ষপঞ্জী অনুযায়ী ১০৫০-এর দশক। এটি শুরু হয়েছে ১লা জানুয়ারি, ১০৫০ থেকে এবং শেষ হয়েছে ৩১ ডিসেম্বর, ১০৫৯ তারিখে।
প্রাথমিক উৎস
উচ্চশিক্ষায়তন ও গবেষণার ক্ষেত্রে প্রাথমিক উৎস বা মূল উৎস বলতে তথ্যের এমন কোনও উৎসকে বোঝায় যা অধীত ঘটনা ঘটার সময়ে সৃষ্টি করা হয়েছিল। মানববিদ্যার ক্ষেত্রে ঘটনাটিতে প্রত্যক্ষভাবে অংশগ্রহণকারী বা সেটিকে সরাসরি পর্যবেক্ষণকারী ব্যক্তি পরবর্তীতে ঘটনাটির বিবরণ বা নথি লিখলে সেটিকে প্রাথমিক উৎস হিসেবে গণ্য করা হতে পারে। সামাজিক বিজ্ঞানের ক্ষেত্রে ঘটনার বিবরণের পাশাপাশি মানুষ, ঘটনা ও তাদের পরিবেশের মধ্যকার সম্পর্ক স্থাপনকারী সাংখ্যিক উপাত্তসমূহও প্রাথমিক উৎসের আওতায় পড়ে। প্রাকৃতিক বিজ্ঞানের ক্ষেত্রে কোনও মৌলিক আবিষ্কার বা ধারণার উপরে প্রতিবেদনকে প্রাথমিক উৎস হিসেবে গণ্য করা যেতে পারে, যেগুলি সচরাচর বিভিন্ন গবেষণা প্রবন্ধে পদ্ধতি ও ফলাফলসহ বর্ণিত থাকে।
প্রবীন জান্তে
প্রবীন হরিশ জান্তে মহারাষ্ট্রবাদী গোমান্তক পার্টির একজন ভারতীয় রাজনীতিবিদ। তিনি মায়েম আসন থেকে ২০১৭ গোয়া বিধানসভা নির্বাচনের ভারতীয় জনতা পার্টির টিকেটে গোয়া বিধানসভায় নির্বাচিত হন।  ২০২২ সালের গোয়া বিধানসভা নির্বাচনের আগে, তিনি বিধানসভা এবং বিজেপি থেকে পদত্যাগ করেন এবং এমজিপিতে যোগ দেন।
তার পিতা, হরিশ জান্তে, একজন মারাঠি অভিবাসী ছিলেন, যিনি গোয়া বিধানসভার সদস্যের পাশাপাশি লোকসভার সদস্যও ছিলেন।
অ্যাস্ট্রো বয়
অ্যাস্ট্রো বয় হল জাপানি মাঙ্গা ও আনিমে সিরিজ যেটি লিখেছেন ওসামু তেজুকা। যেটি যাত্রা শুরু করে ১৯৫২ থেকে ১৯৬৮ খ্রিষ্টাব্দ পর্যন্ত। এই সিরিজটির কাহিনী হল একটি রোবটের দুঃসাহসিক কর্মকাণ্ড নিয়ে।যার নাম অ্যাস্ট্রো বয়। যেটিকে মাঙ্ঘা থেকে টেলিভিশন সিরিজে রূপান্তর করা হয়। এটা প্রথম মাঙ্গা জনপ্রিয় অ্যানিমেটেঢ সিরিঝ। এটা খুব শীঘ্রই জনপ্রিয় আনিমে সিরিজে পরিণত হয়। প্রচুর জনপ্রিয়তা লাভের পর ১৯৮০ খ্রিষ্টাব্দে এটার পুনরায় নিমার্ণ করা হয়। যেটি অন্যান্য কিছু দেশে মাইটি এটম নামে পরিচিত। এটাকে আবার পুনরায় নির্মাণ করা হয় ২০০৩ খ্রিস্টাবে। একটি আমেরিকান কম্পিউটার অ্যানিমেটেড থ্রী ডি চলচ্চিত্র। যেটি আসল মাঙ্গা সিরিজ ওসামু তেজুকার এ্যাস্ট্রো বয়ের উপর ভিত্তি করে একটি চলচ্চিত্র।এটা মুক্তি লাভ করে ২৩ অক্টোবর, ২০০৯।
কাহিনীসংক্ষেপ
অ্যাস্ট্রো বয় সিরিজটি একটি ভবিষ্যতের দুনিয়া। যেখানে রোবট আর মানুষ একসাথে বন্ধুর মতো বাস করে। ডক্টর তেনামা নামক ব্যক্তি যে জাপানে বিজ্ঞান মন্ত্রালয়ের প্রধান। সে একটি গাড়ির দুর্ঘটনায় তার আদরের ছেলে টোবিও কে হারায়। তখন সে টোবিও এর মতো দেখতে অ্যাস্ট্রো বয় কে প্রস্তুত করে। কিন্তু অ্যাস্ট্রো তার ছেলে টোবিও এর মতো দেখতে হলেও কিন্তু সে ডক্টর তেনামার মন জয় করতে পারেনি। ডক্টর তেনামা পরে বুঝতে পারেন এটা তার হারানো পুত্র টোবিও না। তখন সে অ্যাস্ট্রো কে একটি সার্কাসের মালিকের কাছে বিক্রয় করে দেয়। তখন অ্যাস্ট্রো সার্কাসে কাজ করে। এর পরে প্রফেসর ওসানামিজু যে বিজ্ঞান মন্ত্রালয়ের নতুন প্রধান। তিনি অ্যাস্ট্রো কে ঐ সার্কাস থেকে ক্রয় করেন। তিনি অ্যাস্ট্রো কে দক্তক নেন। তাই তিনি আইনগত ভাবে অ্যাস্ট্রো এর পিতা। তিনি খুব শীঘ্রই ভাবে বুঝতে পারেন অ্যাস্ট্রো অসাধারণ শক্তির অধিকারী। অ্যাস্ট্রো এসময়ে তার শক্তি ভালো কাজে ব্যয় করেন। তিনি তার শক্তির সাহায্যে শহর কে রক্ষা করে। তিনি নানা চোর ডাকাত ধরে পুলিশ ধরে সাহায্য করে।
ভেজলে আমটস ফোকব্লাদ
ভেজলে আমটস ফোকব্লাদ একটি আঞ্চলিক ডেনিশ পত্রিকা। এটি এখন জিসল জিনস্ক মেডিয়ার দ্বারা প্রকাশিত।
ইতিহাস
১৮৬৫ সালের ২০ অক্টোবর টমাস নিলসন পত্রিকাটি প্রথম প্রকাশ করেছিলেন। সেই বছরই, এইচ ক্লেইন পত্রিকাটির সাথে প্রিন্টিং ব্যবসা নিলসনের কাছ থেকে কিনেছিলেন। ১৮৬৮ সালে ক্লেইনের মৃত্যুর পরে, তাঁর বিধবা এক বছর এই পত্রিকা প্রকাশ করেছিলেন।
১৮৬৯ সালে, নিলসন এবং সম্পাদক এ কে জেনসেন এই কাগজটি কিনেছিলেন। জেনসেন ১৮৮২ সালে অবসর গ্রহণ করেন। ১৮৯৫ সালে নুলসনের মৃত্যুর পরে, একটি যৌথ মূলধন ব্যবসা এই কাগজটি প্রকাশ করেছিল। প্রধান সম্পাদক পদে ১৮৯২ সালে আসেন সিআর সান্দারগার্ড, ১৯৩৩ সালে এ.ডাব্লিউ. জোহাননেসেন, ১৯৪০ সালে, জি স্কাইট নিলসন।
জল্লাদখানা বধ্যভূমি
থাম্ব|জল্লাদখানা বধ্যভূমির সম্মুখভাগ জল্লাদখানা বধ্যভূমি বা পাম্পহাউজ বধ্যভূমি ঢাকার মিরপুর-১০ নম্বরে অবস্থিত বাংলাদেশের অন্যতম একটি বধ্যভূমি। ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি বাহিনী কর্তৃক নিরীহ বাঙালিদের নির্যতনের পর এখানেই গণকবর দেওয়া হয়েছিল। এটি বাংলাদেশের সবচেয়ে বড় বধ্যভূমিগুলোর একটি।
ঘটনা
স্বাধীনতা যুদ্ধের সময় মিরপুরের বিহারী অধ্যুষিত এলাকাগুলো সাধারণত বধ্যভূমিতে পরিণত হয়েছিল। ১৯৭১ সালের স্বাধীনতা যুদ্ধের সময় বাঙ্গালিদের পাকিস্তানি হানাদার বাহিনী ও তাদের এদেশীয় দোসর বিহারি, রাজাকার, আলবদর, আল-শামস ,তাদের ট্রেনিং প্রাপ্ত জল্লাদ দিয়ে জবাই করে বড় বড় সেফটি ট্যাঙ্কির ভিতরে ফেলে রাখত।
এ বধ্যভূমি থেকে ৭০টি মাথার খুলি, ৫৩৯২টি অস্থিখণ্ড, মেয়েদের শাড়ি, ফ্রক, ওড়না, অলংকার, জুতা, তসবিসহ শহীদদের ব্যবহার্য নানা জিনিসপত্র উদ্ধার করা হয়েছিল।
বর্তমান অবস্থা
১৯৯৮ সালে তৎকালীন সরকার দেশের বধ্যভূমিগুলো চিহ্নিতকরণ ও সংস্কারের প্রকল্প গ্রহণ করে এবং ১৯৯৯ সালের ১৫ই নভেম্বর বাংলাদেশ সেনাবাহিনী-এর ৪৬ স্বতন্ত্র পদাতিক ব্রিগেড এর সহযোগিতায় মিরপুরের দুটি জায়গায় খননকাজ চালায় মুক্তিযুদ্ধ যাদুঘর ও দুটি বধ্যভূমি আবিষ্কার করে। এরপর এ দুটিসহ পুরো মিরপুরে মোট চারটি বধ্যভূমি চিহ্নিত করা হয়।
২০০৮ সালে তৎকালীন সরকার পুনরায় জল্লাদখানা কর্মসূচি শুরু করে এবং স্থপতি ও কবি রবিউল হুসাইন এর সার্বিক পরিকল্পনায় মুক্তিযুদ্ধ জাদুঘর এর প্রচেষ্টায় তৈরি করা হয় জল্লাদখানা বধ্যভূমি স্মৃতিপীঠ। এর পূর্বপাশে রয়েছে টেরাকোটা ইট ও লোহার সমন্বয়ে তৈরি শিল্পী রফিকুন নবী ও মুনিরুজ্জামান এর যুগ্মভাবে করা একটি ভাস্কর্য “জীবন অবিনশ্বর”। ২০০৭ সালের ২১ জুন এই স্থাপনাটির দ্বার উন্মোচন করা হয়।
ইসলাম: বিশ্বাস ও শিক্ষা
ইসলাম: বিলিফস অ্যান্ড টিচিংস  মুসলিম এডুকেশনাল ট্রাস্টের গোলাম সারওয়ারের একটি আন্তর্জাতিকভাবে স্বীকৃত বই। এটি সারওয়ার কর্তৃক ব্রিটেনে মাদ্রাসা শিক্ষার্থীদের জন্য প্রথম ইংরেজি পাঠ্যপুস্তক হিসেবে প্রকাশিত হয়
প্রকাশনার বিবরণ
বিদেশী সংস্করণ: ফরাসি, নরওয়েজিয়ান, রোমানিয়ান, চীনা এবং বাংলা
সারওয়ার প্রবন্ধে উল্লেখ করেছেন, "আমি মনে করি যে আমার বই 'ইসলাম: বিশ্বাস এবং শিক্ষা' এর ২৭৫,০০০ কপি ১৯৮০ সাল থেকে ইংল্যান্ডে মুদ্রিত হয়েছে".
সমালোচনা অনুমোদন
দ্য ইন্ডিপেনডেন্ট পত্রিকা এটিকে একটি "জনপ্রিয় স্কুল পাঠ্যপুস্তক" বলে অভিহিত করে টাইমস সংবাদপত্র বলে যে এটি "মুসলিম ধর্মীয় শিক্ষার জন্য একটি আদর্শ পাঠ্য"
সমালোচনামূলক অভ্যর্থনা
এড হুসেইন বলেছেন যে "আমি ইংরেজিতে ইসলাম সম্পর্কে প্রথম যে বইটি পড়েছিলাম তা ছিল গোলাম সারওয়ারের ইসলাম: বিশ্বাস এবং শিক্ষা" এবং তিনি আরও বলেন যে তার পরিবারের কাছ থেকে মৌখিকভাবে ইসলাম সম্পর্কে শেখার পর, সারওয়ারের বই"আমার জানার ঘাটতি পূরণ করেছিল। "
তিনি বলেন, ইসলাম ও রাজনীতির মধ্যে কোনো মিল নেই তিনি বলেন যে "বইয়ের একটি অংশ আমার সাথে রয়ে গেছে।" এই অধ্যায় হচ্ছে "ইসলামে রাজনৈতিক ব্যবস্থা।" তিনি বলেন, "সারওয়ার বলেছেন যে ইসলামের মধ্যে রাজনীতি মৌলিক।"
বইটি উসামা কে. ওয়ার্ড, অধ্যাপক ড. মুহাম্মদ আব্দুল জব্বার বেগ, ড. ফারুক নুরুল আরেফিন, ড. মুহম্মদ কামারুল হাসান এবং নাসরীন সারওয়ার, ফারহাত ইয়াসমিন সারওয়ার, রুকাইয়া ওয়ারিস মাকসুদ (রোজালিন কেন্দ্রিক) ( রিলিজিয়াস স্টাডিজ এর প্রাক্তন প্রধান) এবং সৈয়দ দোহান নূহের সহযোগিতায় লেখা হয়েছে।
কপিরাইট লঙ্ঘন
"এটা দুঃখজনক যে বইটি মার্কিন যুক্তরাষ্ট্র, ভারত এবং দূর প্রাচ্যে পাইরেট করা হয়েছে। আমরা জানি না কত হাজার কপি পাইরেট করা হয়েছে, তবে আনুমানিক সংখ্যাটি যথেষ্ট । আমরা প্রকাশক, বই বিক্রেতা, শিক্ষক এবং সকল পাঠককে বইটির পাইরেটেড কপি বিক্রি বা না কেনার জন্য অনুরোধ করব। জলদস্যুতা একটি হুমকি এবং পাইরেটেড বইয়ে লেনদেন করা চুরির জিনিসপত্রের লেনদেনের মতো। আমরা আশা করি সৎ প্রকাশক, বই বিক্রেতা এবং পাঠকদের সম্মিলিত প্রচেষ্টা আমাদের পাইরেসির ক্যান্সার বন্ধ করতে সাহায্য করবে।"
টীকা এবং তথ্যসূত্র
<references group="" responsive="1">
নীলম চতুর্বেদী
থাম্ব নীলম চতুর্বেদী হলেন একজন ভারতীয় নারী-মানবাধিকার সমর্থক ও সক্রিয়কর্মী।
তিনি ১৯৬০ সালের ১লা জুলাই উত্তরপ্রদেশের কানপুরে জন্মগ্রহণ করেছিলেন।
তিনি ভারতে লিঙ্গ ও বর্ণ সহিংসতা সম্পর্কে সচেতনতা তৈরি এবং মহিলাদের বিরুদ্ধে সহিংসতা মোকাবেলার জন্য নেটওয়ার্ক তৈরিতে কাজ করছেন। তিনি সক্ষমতা বৃদ্ধির মাধ্যমে গণতান্ত্রিক প্রতিষ্ঠানে নারীদের অংশগ্রহণের দক্ষতা বাড়ানো এবং শিশুশ্রমের সাথে জড়িত পথশিশু ও শিশুদের পুনর্বাসন এবং পরামর্শ পরিষেবাদি প্রচারের চেষ্টা করছেন। তিনি তার অঞ্চলে প্রথম মহিলাআশ্রয় প্রতিষ্ঠা করেছিলেন এবং তার সম্প্রদায়ের নারীদের সহিংসতা ও যৌন হয়রানির বিরুদ্ধে প্রচার চালিয়েছিলেন। অ্যামনেস্টি ইন্টারন্যাশনাল তার এই কাজগুলো তুলে ধরেছে।
১৯৭০ এর দশকে শ্রমিকসমিতির কর্মী হিসাবে তিনি শ্রমিকসমিতি আন্দোলনে এবং পুরো ভারতীয় সমাজে নারীদের বিষয়াদি সংক্রান্ত কাজে জড়িত হয়েছিলেন। তিনি শারীরিক ও মানসিক সহিংসতা, যৌতুক ব্যবস্থা, ধর্ষণ, পতিতাবৃত্তি এবং যৌন হয়রানির বিষয় উত্থাপনের জন্য মহিলা কর্মীদের সংগঠিত করেছিলেন।
তিনি মহিলা মঞ্চ, সখী কেন্দ্র এবং মহিলা সংগঠনসমূহের জাতীয় জোট সহ একাধিক ভারতীয় মহিলা সংগঠনের প্রতিষ্ঠাতা বা সহ-প্রতিষ্ঠাতা।
তিনি ন্যাশনাল অ্যালায়েন্স অফ উইমেন অর্গানাইজেশন্সের (মহিলা সংগঠনসমূহের জাতীয় জোট; সংক্ষেপে এনএডাব্লিউও) মূল সদস্য এবং ডেমোক্রেটিক পার্টির পক্ষে এনএডাব্লিউওয়ের ভারতীয় মহিলা সংসদে বিরোধী দলের নেতা।
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার বাটারফ্লাই
২০০৮ অলিম্পিক গেমসে পুরুষদের ২০০মিটার বাটারফ্লাই বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি বাটারফ্লাই স্ট্রোক প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।
সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ১:৫৭.৬৭সেকেন্ড(A মান) এবং ২:০১.৮০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
যোগেশ্বর দত্ত
যোগেশ্বর দত্ত (योगेश्वर दत्त), হলেন একজন ভারতীয় কুস্তিগির। তিনি ২০১২ গ্রীষ্মকালীন অলিম্পিকে পুরুষদের ৬০ কেজি ফ্রিস্টাইল কুস্তিতে একটি ব্রোঞ্জ পদক জয় করেছেন।
কেরিয়ার
যোগেশ্বর দত্ত হরিয়ানার সোনিপথ জেলার বাঁসওয়ারা গ্রামের বাসিন্দা। তার বাবা-মা শিক্ষকতা করেন। আট বছর বয়স থেকে তিনি কুস্তি অভ্যাস করেছেন। তার অনুপ্রেরণা ছিলেন স্বগ্রামবাসী বলরাজ পেহলওয়ান। পরে তিনি কোচ রামফলের কাছে ট্রেনিং নেন।
২০০৩
যোগেশ্বর ২০০৩ কমনওয়েলথ কুস্তি চ্যাম্পিয়নশিপে স্বর্ণ পদক পেয়েছিলেন।
২০০৪ গ্রীষ্মকালীন অলিম্পিক
২০০৪ এথেন্স গ্রীষ্মকালীন অলিম্পিকের পুরুষদের ফ্রিস্টাইল ৫৫ কেজি কুস্তিতে অংশ নিয়ে তিনি ১৮তম স্থান অধিকার করেন।
২০০৬ এশিয়ান গেমস
২০০৬ দোহা এশিয়ান গেমসে অংশ নেবার ন-দিন আগে যোগেশ্বরের পিতৃবিয়োগ হয়। এই গেমসে হাঁটুতে চোট পেলেও ৬০ কেজি ক্যাটেগরিতে তিনি একটি ব্রোঞ্জ পদক জয় করতে সক্ষম হন।
২০০৮ গ্রীষ্মকালীন অলিম্পিক
এটি ছিল যোগেশ্বরের দ্বিতীয় অলিম্পিক। তিনি ৬০ কেজি ক্যাটেগরিতে অংশ নেন। ২০০৮ জেজু সিটি এশিয়ান চ্যাম্পিয়নশিপে স্বর্ণ পদক জয় করে তিনি এই অলিম্পিকে অংশ নেবার সুযোগ পান। ২০০৮ গ্রীষ্মকালীন অলিম্পিকে যোগেশ্বরকে প্রথম রাউন্ডেই বিদায় নিতে হয়েছিল। তিনি নবম স্থান পেয়েছিলেন।
২০১০ কমনওয়েলথ গেমস
২০১০ দিল্লি কমনওয়েলথ গেমসে যোগেশ্বর ভারতের হয়ে স্বর্ণ পদক জয় করেন।
২০১২ গ্রীষ্মকালীন অলিম্পিক
২০১২ গ্রীষ্মকালীন অলিম্পিকে যোগেশ্বর পুরুষদের ৬০ কেজি বিভাগে ব্রোঞ্জ পদক পেয়েছেন। তিনি উক্ত অলিম্পিকে পদকজয়ী পঞ্চম ভারতীয়।
ন্যাশনাল হাইস্কুল প্রোগ্রামিং প্রতিযোগিতা
ন্যাশনাল হাইস্কুল প্রোগ্রামিং প্রতিযোগিতা বা এনএইচএসপিসি বাংলাদেশের উচ্চ বিদ্যালয় ও পলিটেকনিক ও কলেজ পর্যায়ের ছাত্র-ছাত্রীদের জন্য আয়োজিত একটি বার্ষিক প্রোগ্রামিং প্রতিযোগিতা। বাংলাদেশের উচ্চ বিদ্যালয় ও কলেজ তথা ষষ্ঠ-দ্বাদশ শ্রেণী এবং সমমানের শিক্ষার্থীদের মাঝে কম্পিউটার প্রোগ্রামিংকে জনপ্রিয় করার জন্য তথ্য ও যোগাযোগ প্রযুক্তি বিভাগের উদ্যোগে ২০১৫ সালে এই প্রতিযোগিতার আয়োজন শুরু হয়। এই প্রতিযোগিতা সাধারণত সিনিয়র ও জুনিয়র দুই পর্বে অনুষ্ঠিত হয়।
উদ্দেশ্য
বাংলাদেশের উচ্চ বিদ্যালয় ও কলেজের শিক্ষার্থীদের আইসিটি ও প্রোগ্রামিংয়ের প্রতি আগ্রহী করে তোলা ও তাদের প্রোগ্রামিং দক্ষতা যাচাই করার জন্য আয়োজন করা হয় ন্যাশনাল হাই স্কুল প্রোগ্রামিং প্রতিযোগিতা (এনএইচএসপিসি)। আন্তর্জাতিক পরিমন্ডলের সঙ্গে সংগতি রেখে এই কার্যক্রমকে ন্যাশনাল হাই স্কুল প্রোগ্রামিং প্রতিযোগিতা হিসাবে অভিহিত করা হয়। এই কার্যক্রমের অংশ হিসেবে শিক্ষার্থীদের জন্য প্রশিক্ষণ, অনলাইন ও অনসাইট প্রোগ্রামিং ও কুইজ প্রতিযোগিতা এবং প্রোগ্রামিং ক্যাম্পসহ আরও নানান আয়োজন করা হয়ে থাকে।
লিনবাখাউস
থাম্ব|260x260পিক্সেল|লিনবাখাউস
লিনবাখাউস জার্মানির বাভারিয়া রাজ্যের মিউনিখের কুন্সতারিয়ালে অবস্থিত শিল্পকলা জাদুঘর।
ভবন
থাম্ব|লিনবাখাউস আধুনিক ভবনের অংশ
১৮৮৭ থেকে ১৮৯১ সালের মধ্যে শিল্পী ফ্রাঞ্জ ফন লিনবাখ-এর জন্য গ্যাব্রিয়েন ভন সাইডল লিনবাখাউজ নির্মাণ করেন। ফ্লোরেনটিন নকশায় তৈরি ভবনটি পরবর্তীতে ১৯২৭-১৯২৯ সালে হান্স গ্রেসেল এবং ১৯৬৯-১৯৭২ সালে হাইনরিখ ভলবের ও রুডলফ থোনেসেন কর্তৃক বর্ধিত করা হয়। অবশ্য কিছু কক্ষ এর পুরনো নকশায় বহাল রয়েছে।
১৯২৪ সালে মিউনিখ শহর ভবনটি অধিকৃত করে। পরে ১৯২৯ সালে ভবনটিতে একটি জাদুঘর খোলা হয়। সর্বশেষ ২০০৯ সালে লিনবাখাউসের পরিসর বাড়াতে নরমান ফস্টারকে দায়িত্ব দেয়া হয়। লিনবাখাউসের নতুন ভবন তৈরিতে ১৯৭২ সালের বর্ধিত অংশ বাতিল করা হয়। ২০১৩ সালে জাদুঘরটি পুনরায় জনসাধারণের পরিদর্শনের জন্য উন্মক্ত করা হয়।
গ্যালারি
মিউনিখের শিল্পীদের বিভিন্ন ধরনের চিত্রকর্ম ও শিল্প লিনবাখাউসের গ্যালারিতে প্রদর্শনের জন্য রাখা আছে।
মিউনিখের শিল্পীরা
১৮৯২ সালে প্রতিষ্ঠিত মিউনিখের শিল্পীদের তৈরি একটি দল- মিউনিখ সেকেসন সদস্যদের চিত্রকর্মও লিনবাখাউজে বিদ্যমান। অন্তর্মুদ্রাবাদী শিল্পী লোভিস কোরিন্থ (স্বীয় পোর্ট্রেট কঙ্কালসহ, ১৮৯৬), ম্যাক্স স্লেভগত (ডানেয়, ১৮৯৫) এবং ফ্রিতয ভন উড এর মধ্যে উল্লেখযোগ্য শিল্পীবর্গ।
দ্য ব্লু রাইডার
থাম্ব|দ্য টাইগার, ১৯১২, ফ্রাঞ্জ মার্ক
লিনবাখাউস সবচেয়ে বেশি বিখ্যাত দ্য ব্লু রাইডারের (Der Blaue Reiter) বিশাল কলেবরের সংগ্রহের জন্য। দ্যা ব্লু রাইডার হলো একদল বহির্মুদ্রাবাদী শিল্পীর দল। দলটি ১৯১১ সালে মিউনিখে প্রতিষ্ঠিত হয়। যাদের মধ্যে ছিলেন ভাসিলি কানডিন্সকি (ইম্প্র্রশন ৩ (কনক্রিট) ১৯১১), গ্যাব্রিয়েল মুনটার (স্টিল লাইফ উইথ সেন্ট জর্জ ১৯১১), ফ্রানয মার্ক (ব্লু হর্স ১ ১৯১১), অগুস্ট মাকের (Promenade ১৯১৩), মারিয়ানে ফন ওয়েরেফকিন (আত্ম প্রতিকৃতি ১, আনু. ১৯১০), অ্যালেক্সি ভন জাভলেন্স্কি (নর্তকী আলেকজান্ডার সাচারফের প্রতিকৃতি, ১৯০৯), আলফ্রেড কুবিন (The Male Sphinx ca. ১৯০৩), এবং পল ক্লী (Föhn Wind in Franz Marc's Garden 1915)। গ্যাব্রিয়েল মুনটার তার ৮০তম জন্মদিনে নিজের ১০০০টি "ব্লু রাইডার" শিল্পকর্ম লিনবাখাউজ জাদুঘরে দান করেন।
নাভিরজ্জু
নাভিরজ্জু (নাভিনাল, জন্মরজ্জু বা ফিউনিকুলাস অ্যাম্বিলিকালিস) হলো অমরাযুক্ত স্তন্যপায়ী প্রাণীদের উন্নয়নশীল ফিটাস বা ভ্রূণ এবং অমরার মধ্যে একটি সংযোগ। প্রসবকালীন বিকাশের সময়, নাভিরজ্জুটি ফিটাসের শারীরবৃত্তীয় এবং জেনেটিক্যালি অংশ হিসেবে বিদ্যমান থাকে। মানুষের মধ্যে নাভিরজ্জুতে সাধারণত দুটি ধমনী এবং একটি শিরা থাকে। ধমনীদুটোকে নাভির ধমনী এবং শিরা দুটিকে নাভির শিরা বলে। নাভিরজ্জু, ওয়ারটন জেলির মধ্যে নিমজ্জিত থাকে। নাভির শিরা, অমরা থেকে অক্সিজেন, পুষ্টি সমৃদ্ধ রক্ত নিয়ে ফিটাসে সরবরাহ করে। বিপরীতভাবে, ফিটাসের হৃৎপিণ্ড নাভির ধমনীর মাধ্যম, স্বল্প অক্সিজেন এবং পুষ্টিহীন রক্ত অমরায় নিয়ে যায়।
গঠন এবং বিকাশ
নাভিরজ্জু, কুসুমথলি এবং অ্যালানটয়েসের অবশিষ্টাংশ থেকে বিকাশ লাভ করে এবং ধারণ করে। এটি মানব ভ্রুণের বিকাশের পঞ্চম সপ্তাহের মধ্যে গঠিত হয়। রজ্জুটি সরাসরি মায়ের সঞ্চালন ব্যবস্থার সাথে সংযুক্ত নয়। এটি অমরার সাথে সংযুক্ত। যা সরাসরি মিশ্রণ ছাড়াই মাতৃরক্তে বিভিন্ন উপাদান স্থানান্তর করে। নাভিরজ্জুর দৈর্ঘ্য গর্ভাবস্থা জুড়ে ভ্রূণের মুকুট-রাম্প দৈর্ঘ্যের প্রায় সমান। একটি পূর্ণ মেয়াদী নবজাতকের মধ্যে নাভিরজ্জু সাধারণত প্রায় ৫০ সেন্টিমিটার (২০ ইঞ্চি) লম্বা এবং ব্যাস প্রায় ২ সেন্টিমিটার (০.৭৫ ইঞ্চি) হয়। এই ব্যাস অমরার মধ্যে দ্রুত হ্রাস পায়। নাভির ধমনীর দুটি প্রধান স্তর আছে: একটি বহিঃস্থ স্তর বৃত্তাকারভাবে সাজানো মসৃণ পেশী কোষ এবং একটি অভ্যন্তরীণ স্তর যা অনিয়মিত এবং আলগাভাবে সাজানো কোষ দ্বারা গঠিত।
নাভিরজ্জুতে ওয়ারটন জেলি থাকে। এটি একটি জিলেটিনাস পদার্থ যা মূলত মিউকোপলিস্যাকারাইড থেকে তৈরি এবং ভেতরের রক্তনালীগুলোকে রক্ষা করে। নাভিরজ্জুতে একটি শিরা এবং দুটি ধমনী আছে। শিরাটি ভ্রূণে অক্সিজেন ও পুষ্টি সমৃদ্ধ রক্ত বহন করে। আর ধমনী দুটি ভ্রূণ থেকে মাতৃদেহে অক্সিজেন ও পুষ্টি কমে যাওয়া রক্ত বহন করে। মাঝে মাঝে, নাভিরজ্জুতে শুধুমাত্র দুটি রক্তনালি (একটি শিরা এবং একটি ধমনী) বিদ্যমান থাকে। যা ভ্রূণের অস্বাভাবিক অবস্থা নির্দেশ করে।
ফিটাসের সংবহনতন্ত্রের সাথে সংযোগ
নাভিরজ্জু উদরের মাধ্যমে ভ্রূণে প্রবেশ করে। যে বিন্দুতে (বিচ্ছেদের পর) আম্বিলিকাস (বা নাভি) হয়ে উঠবে। ভ্রূণের অভ্যন্তরে, নাভির শিরা যকৃতের বিপরীত ফাটলের দিকে অব্যাহত থাকে, যেখানে এটি দুই ভাগে বিভক্ত হয়। এই শাখাগুলির মধ্যে একটি হলো হেপাটিক পোর্টাল শিরা (তার বাম শাখার সাথে সংযুক্ত), যা যকৃতে রক্ত বহন করে। দ্বিতীয় শাখাটি ডাক্টাস ভেনোসাস নামে পরিচিত। এ শিরাটি বাইপাস করে এবং নিম্ন মহাশিরায় প্রবাহিত হয়, যা হৃৎপিণ্ডের দিকে রক্ত বহন করে। অভ্যন্তরীণ ইলিয়াক ধমনী থেকে দুটি ধমনীর শাখা মূত্রনালীর উভয় পাশে নাভিরজ্জু অতিক্রম করে এবং বর্তনী সম্পন্ন করে অমরায় ফিরে আসে।
জন্মের পরে পরিবর্তন
বাহ্যিক হস্তক্ষেপের অনুপস্থিতিতে, নাভিরজ্জু জন্মের কিছুক্ষণ পরেই শারীরিকভাবে বন্ধ হয়ে যায়। তাপমাত্রা হ্রাস এবং মসৃণ পেশী সংকোচনের ফলে রক্তনালীর সংকোচন দ্বারা ওয়ারটন জেলি ফুলে ওঠা এবং পরিমাণ কমে যাবার কারনেই নাভিরজ্জু বন্ধ হয়ে যায়। অনেক সময় রক্ত প্রবাহ বন্ধ করার উদ্দেশ্যে একটি প্রাকৃতিক ক্ল্যাম্প তৈরি করা হয়। ১৮°C বাতাসে, এই শারীরবৃত্তীয় ক্ল্যাম্পিং তিন মিনিট বা তার কম সময় লাগে।
সমস্যা এবং অস্বাভাবিকতা
বেশ কিছু অস্বাভাবিকতা নাভিরজ্জুকে প্রভাবিত করতে পারে, যা মা এবং শিশু উভয়কেই প্রভাবিত করতে পারে:
ক্ল্যাম্পিং এবং কর্তন
রজ্জুটি বিভিন্ন সময়ে আটকে রাখা যেতে পারে; যাইহোক, জন্মের অন্তত এক মিনিট পর নাভিরজ্জুটি আটকে রাখা উচিত। এতে করে সুবিধা হলো নবজাতকের যদি জন্ডিসের ক্ষুদ্র ঝুঁকি থাকে তবে তা চিকিৎসার সুযোগ থাকে। ক্ল্যাম্পিং করার পর  রজ্জুটি কাটা হয়। স্নায়ুর অনুপস্থিতির কারণে রজ্জুর কর্তন ব্যথাহীন হয়।
মার্কিন যুক্তরাষ্ট্রে, হাসপাতালের বাইরে জন্ম নেওয়া নবজাতকদের ক্ষেত্রে একজন ইমার্জেন্সি মেডিকেল টেকনিশিয়ান (ইএমটি) রজ্জুটি কেটে দেয়। একটি দীর্ঘ অংশ তথা রজ্জুটির ১৮ সেমি (৭ ইঞ্চি) পর্যন্ত দৈর্ঘ্য নবজাতকের সাথে সংযুক্ত রাখা হয়।
অবশিষ্ট নাভিরজ্জু ১০ দিন পর্যন্ত থাকে। তারপর এটি শুকিয়ে যায় এবং পড়ে যায়।
নাভিরজ্জুর রক্ত সংরক্ষণ এবং গুরুত্ব
নাভিরজ্জুর রক্ত কর্ড ব্লাড বা রজ্জুরক্ত নামে পরিচিত। এ রক্ত অভেদ্য স্টেম সেলের (টাইপ সিডি৩৪-পজিটিভ এবং সিডি৩৮-ঋণাত্মক) একটি সমৃদ্ধ এবং সহজলভ্য উৎস। এই রক্তকোষগুলো বোন ম্যারো প্রতিস্থাপনের জন্য ব্যবহার করা যেতে পারে।
মস্তিষ্কে আঘাত এবং টাইপ ১ ডায়াবেটিসের মতো অবস্থার চিকিৎসায় কর্ড ব্লাড স্টেম সেলের ব্যবহার ইতোমধ্যেই মানুষের মধ্যে গবেষণা করা হচ্ছে। স্ট্রোকের চিকিৎসার জন্য এবং শ্রবণশক্তি কমে যাবার চিকিৎসার ক্ষেত্রে কর্ড ব্লাড স্টেম সেলের ব্যবহারের প্রাথমিক পর্যায়ে গবেষণা চলছে।
অন্যান্য প্রাণীতে নাভিরজ্জু
মানুষের নাভিরজ্জুতে একটিমাত্র নাভির শিরা থাকলেও কিছু স্তন্যপায়ী প্রাণী যেমন গবাদি পশু এবং ভেড়াতে দুটি স্বতন্ত্র নাভির শিরা রয়েছে।
কিছু কিছু প্রাণীতে, মা রজ্জুটিকে কামড়িয়ে এবং চিবিয়ে অমরা থেকে সন্তানকে পৃথক করে। যাতে করে শিশুটি শিকারী প্রাণী দ্বারা আকৃষ্ট না হয় সেজন্য অনেক প্রাণীর ক্ষেত্রে মা রজ্জুটিকে খেয়ে ফেলে। শিম্পাঞ্জিতে, মা রজ্জুটি ছেড়ে দেয় এবং তার তরুণ শাবককে রজ্জু এবং অমরা দিয়ে পরিচর্যা করে যতক্ষণ না রজ্জুটি শুকিয়ে যায় এবং স্বাভাবিকভাবে আলাদা হয়ে যায়। সাধারণত জন্মের এক দিনের মধ্যে রজ্জুটি পরিত্যক্ত হয়। (এটি ১৯৭৪ সালে জঙ্গলে প্রাণীবিজ্ঞানীরা প্রথম নথিভুক্ত করেন )
মনে করা হয় যে যেসব প্রাণী ডিম পাড়ে তাদের মিথ্যা নাভিরজ্জু আছে যা ভ্রূণ এবং কুসুমকে সংযুক্ত করে।
মানব নাভিরজ্জুতে ক্যান্সার সৃষ্টিকারী পদার্থ
একাধিক আমেরিকান এবং আন্তর্জাতিক গবেষণায়, নাভিরজ্জুর রক্তে ক্যান্সার সৃষ্টিকারী একাধিক রাসায়নিক পদার্থের উপস্থিতির প্রমাণ মিলেছে। এগুলোর মধ্যে বেশিরভাগই প্লাস্টিক, কম্পিউটার সার্কিট বোর্ড, ধোঁয়া এবং কৃত্রিম সুগন্ধি থেকে উদ্ভূত। সর্বমোট ৩০০টিরও বেশি রাসায়নিক বিষাক্ত পদার্থ পাওয়া গেছে। যার মধ্যে রয়েছে বিসফেনল এ (বিপিএ), টেট্রাব্রোমোবিসফেনল এ (টিবিবিপিএ), টেফলন সম্পর্কিত পারফ্লুরোঅক্টানোইক এসিড, গ্যালাক্সোলিড এবং কৃত্রিম সুগন্ধি। আমেরিকার গবেষণায় আফ্রিকান-আমেরিকান, হিস্পানিক-আমেরিকান এবং এশিয়ান-আমেরিকানদের ক্ষেত্রে এসব বিষাক্ত পদার্থের উচ্চ মাত্রা দেখানো হয়েছে। এটা মনে করা হয়, উচ্চ দূষণের এলাকায় বাস করলে নাভিরজ্জুর রক্তে এসব পদার্থের মাত্রা বৃদ্ধি পায়।
শারদা সিনহা
শারদা সিনহা (১ অক্টোবর ১৯৫২) একজন ভারতীয় লোকসঙ্গীত শিল্পী। তিনি মূলতঃ মৈথিলী ভাষার কন্ঠশিল্পী যদিও তিনি ভোজপুরী এবং মগহী ভাষার গানে কণ্ঠদান করেছেন। তিনি ছট পূজার গান 'হো দিননাথ'-এর মৈথিলী সংস্করণ গেয়ে বিশেষভাবে পরিচিতি লাভ করেছিলেন। মৈথিলী লোকসঙ্গীতের ক্ষেত্রটিতে তাঁর অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী এবং ২০১৮ সালে তৃতীয় সর্বোচ্চ অসামরিক সম্মান পদ্মভূষণ প্রদান করে।
কর্মজীবন
শারদা সিনহা ৮০র দশকে মৈথিলী, ভোজপুরী এবং মগহী ভাষার পারম্পরিক লোকগান গেয়ে সমাদৃত হয়েছিলেন। লোকগীতির বাইরে তিনি মৈথিলী কবি বিদ্যাপতির গান শ্রদ্ধাঞ্জলি নামের এলবামে রেকর্ডিং করেছিলেন। সেইসময়ে তাঁর ভোজপুরী গানসমূহ বিহার এবং উত্তর প্রদেশে বিখ্যাত হয়েছিল। তাঁর জনপ্রিয়তার জন্য একটি গানের রেকর্ডিং-এর জন্য সেইসময়ে ৫০ হাজার টাকা পারিতোষিক লাভ করেছিলেন। তিনি হিন্দী ছবি 'ম্যায়নে প্যার কিয়া', 'হাম আপকে হে কন' এবং সাম্প্রতিক সময়ে 'গ্যাংস অফ ওয়াসেপুর' ছবিতে কণ্ঠদান করেছেন। ১৯৮৯ সালে মুক্তি লাভ করা 'মাই' নামের হিন্দী চলচ্চিত্রে তিনি অভিনয়ও করেছিলেন।
ছট পূজার গানের সঙ্গে শারদা সিনহার নাম বিশেষভাবে জড়িত হয়ে আছে। পারম্পরিক ছট গান সমূহ গেয়ে তিনি বিখ্যাত হয়ে উঠেছিলেন। তিনি দেশ বিদেশের বিভিন্ন স্থানে সঙ্গীতানুষ্ঠান পরিবেশন করেছেন।
পুরস্কার এবং সম্মান
শারদা সিনহা মৈথিলী লোকসঙ্গীতের ক্ষেত্রটিতে অগ্রণী অবদানের স্বীকৃতিস্বরূপ ১৯৯১ সালে ভারত সরকার তাঁকে ভারতের চতুর্থ সর্বোচ্চ অসামরিক সম্মান পদ্মশ্রী প্রদান করেছিল। বিহার সরকার তাঁকে বিহার কোকিলা উপাধিতে সম্মানিত করেছিল। ২০০৬ সালে মধ্যপ্রদেশ সরকার তাঁকে দেবী অহল্যা সম্মান প্রদান করেছিল। ২০১৮ সালে ভারত সরকার তাঁকে পদ্মভূষণ পুরস্কার প্রদান করে।
নতুন পিনাকোথেক
নতুন পিনাকোথেক (জার্মান: [ˈnɔʏ.ə pinakoˈteːk], নতুন পিনাকোথেক) জার্মানির মিউনিখে অবস্থিত একটি শিল্পকলা জাদুঘর।১৮শ ও ১৯শ সময়কালীন ইউরোপীয় শিল্পকলা এই জাদুঘরের মূল লক্ষ্য। বর্তমান পৃথিবীতে অবস্থিত ১৯শ শতকের শিল্পকলা সমৃদ্ধ জাদুঘরগুলোর মধ্যে নতুন পিনাকোথেক গুরূত্বের দিকে দিয়ে অন্যতম। পুরনো পিনাকোথেক ও আধুনিক পিনাকোথেক সহ মিউনিখের কুন্সটারারেয়াল বা শিল্পকলা এলাকা গড়ে উঠেছে। থাম্ব|১৯৮১ সালে চালু হওয়া নতুন পিনাকোথেক। থাম্ব|১৮৮০ সালে নতুন পিনাকোথেক
মূল ভবন
১৮৫৩ সালে বাভারিয়ার প্রাক্তন রাজা লুডভিগ প্রথম দ্বারা জাদুঘরটি প্রতিষ্ঠিত হইয়। প্রাথমিক ভবনটি ফ্রিডোরিখ ভন গার্টনার ও অউগুস্ট ভন ভয়েট কর্তৃক নির্মিত হয়। অবশ্য দ্বিতীয় বিশ্বযুদ্ধে ভবনটি ধ্বঙ্গিস হয়ে যায়। ক্ষতিগ্রস্ত নতুন পিনাকোথেক ভবনকে ১৯৪৯ সালে একেবারের জন্য গুড়িয়ে দেয়া হয়। স্থপতি আলেকজান্ডার ফ্রাইহের ভন ব্রানকা উত্তর আধুনিকতাবাদের আদলে নতুন করে নতুন পিনাকোথেক ভবনের নকশা করেন। এই নতুন নকশাকৃত ভবন ১৯৮১ সালে খোলা হয়।
মুনকাস
মুনকাস চেকোস্লোভাকিয়ার একটি হাঙ্গেরীয় ভাষার সংবাদপত্র ছিল। এটি চেকোস্লোভাকিয়া কমিউনিস্ট পার্টির অঙ্গ ছিল। এই পত্রিকাটি ১৯৩০-এর দশকের শেষার্ধে চেকোস্লোভাকিয়ার অন্যতম প্রধান হাঙ্গেরীয় সংবাদপত্র ছিল।
গুলেদগুড্ডা
গুলেদগুড্ডা (Guledgudda) ভারতের কর্ণাটক রাজ্যের বাগলকোট জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গুলেড়গুদ্দা শহরের জনসংখ্যা হল ৩৩,৯৯১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে গুলেড়গুদ্দা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
বাথপালাথং বিমানবন্দর
বাথপালাথং বিমানবন্দর (আইএটিএ: কিন্তু, আইসিএও: ভিউবিটিটি) ভুটানের বামথং জেলার জাকার শহরের একটি বিমানবন্দর (বগুড়)। দেশের মাত্র চারটি বিমানবন্দরের মধ্যে একটি হল এই বাথপালাথং বিমানবন্দর।  ১৭ ডিসেম্বর ২০১১ সালে প্যারো ফ্লাইটে চালু হয়েছিল বিমান বন্দরটি থেকে।  রানওয়ে ক্ষতির কারণে ২০১২ সালের জুলাই মাসে বিমানবন্দরটিকে সাসপেন্ড করা হয়, কিন্তু এটি সীমিত পরিষেবা প্রদানের জন্য  পুনরায় খোলা হয়েছে।
অবস্থান
বাথপালাথং বিমানবন্দরটি দেশের উত্তর-পূর্ব প্রান্তে বামথং জেলায় অবস্থিত। এটি সমুদ্র সমতল থেকে প্রায় ২,৭০০ মিটার বা ৮,৮৫৮ ফুট উচ্চতায় অবস্থিত। বিমানবন্দরটি ২৭.৩৩ ডিগ্রি উত্তর থেকে ৯০.৪৪ ডিগ্রি পূর্বে অবস্থিত।
সংক্ষিপ্ত বিবরণ
এই বিমানবন্দরটির উন্নয়ন ঘটান হয়েছিল ২০০৮ সালে রয়েল ভুটান সরকারের ১০ তম পঞ্চবার্ষিকী পরিকল্পনা (২০০৮)-এর দ্বারা। বিমানবন্দরটি মূলত ২০১০ সালের অক্টোবর মাসে খোলা হবে বলা হলেও বিমানবন্দরটি চালু করতে বিলম্ব হয় নির্মান কাজে বিলম্বের জন্য, এবং তারপর  ২০১০ সালের নভেম্বর মাসে বিমানবন্দরটি চালু করার কথা হয়।  ২০১০ সালের ডিসেম্বর মাসের মধ্যে, কাজ গুলি ২০১১ সালের মার্চ মাসে শেষ করার কথা বলা হয়।   তারপর এপ্রিল ২০১১ সালের উল্লেখ করা হয়। বসন্তের সমস্যাগুলির জন্য ২০১১ সালের জুলাই মাসের একটি নতুন লক্ষ্যমাত্রা নিতে হয়েছিল, তবে ২০১১ সালের শেষ নাগাদ বিমানবন্দরটি ব্যবহারের  জন্য এখনো খোলা হয়নি।
বাথপালাথং-এ বিমানবন্দরের রানওয়ে নির্মাণ, তহবিল, শ্রম ও বস্তুগত ঘাটতি, এবং নিকটবর্তী নদী সুরক্ষা এবং ডাইভারশন,  এর অধীনে মাটি অস্থিতিশীলতা সহ কয়েকটি বিলম্বের সাথে মিলিত হয়েছে। সাইটে কোন এয়ারপোর্ট এর চূড়ান্ত সাফল্য চাপিয়ে দেওয়া। সরকারি কর্মচারী ও ঠিকাদারদের দ্বারা আশ্বস্তের পরও, বিমানবন্দরকে সময়সীমার মধ্যে সম্পন্ন করা হবে, বিমানবন্দর নির্ধারিত সময়ের মধ্যে উল্লেখযোগ্যভাবে সম্পন্ন হয়েছে।  বিমানবন্দরকে মিটমাট করার জন্য পুনর্বাসনের জন্য বাধ্যকৃতদের জন্য আইনসঙ্গত ভূমি এবং সম্পত্তি ক্ষতিপূরণ প্রকল্পগুলি থেকে আরও জটিলতার সৃষ্টি হয়।
ড্রুক এয়ার এবং তাসি এয়ার উভয়ই ১৭ ডিসেম্বর ২০১১ তারিখে বাথপালাথংয়ে উদ্বোধনী ফ্লাইট পরিচালনা করে, যা ভুটানের জাতীয় দিবসের সাথে সমকালীন। তবে, ড্রুক এয়ারের উদ্বোধনী ফ্লাইটটি মুনাফা অর্জন করতে ব্যর্থ হয়।.
একটি পুনর্ব্যবহার প্রকল্প ২০১৫ সালের ১৫ এপ্রিল অনুযায়ী ১৫ মিলিয়ন উপর একটি খরচ সঙ্গে বিমানবন্দরটি চলমান হয়। প্রথম পর্যায়ে, এটিআর-৭২ বিমান পরিচালনা করতে সক্ষম একটি আবরন নির্মাণ, সমাপ্তির কাছাকাছি হয়। দ্বিতীয় পর্যায়ে একটি টার্মিনাল বিল্ডিং নির্মাণ চলছে। টার্মিনাল তৈরির পর নতুন প্রবেশদ্বারটি ব্যবহার শুরু হবে।.
তেহট্ট মহকুমা
তেহট্ট মহকুমা পশ্চিমবঙ্গের নদিয়া জেলার একটি মহকুমা। এই মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লক নিয়ে গঠিত। এই চারটি ব্লকের অধীনে ৩৬টি গ্রাম পঞ্চায়েত ও একটি সেন্সাস টাউন বর্তমান। মহকুমার সদর তেহট্ট।
এলাকা
মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লকের অধীনে এই মহকুমায় ৩৬টি গ্রাম পঞ্চায়েত ও একটি সেন্সাস টাউন অবস্থিত। মহকুমার একমাত্র সেন্সাস টাউনটি হল করিমপুর।
করিমপুর-১ ব্লক
করিমপুর-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল হরেকৃষ্ণপুর, জামশেরপুর, করিমপুর-২, পিপুলবেড়িয়া, হোগলবেড়িয়া, করিপুর-১, মধুগড়ি ও শিকারপুর। ব্লকের একমাত্র নগরাঞ্চলটি হল করিমপুর সেন্সাস টাউন। ব্লকটি হোগলবেড়িয়া, করিমপুর ও মুরুটিয়া থানার অধীনস্থ। ব্লকের সদর শিকারপুর।
করিমপুর-২ ব্লক
করিমপুর-২ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ঢোরাদহ-১, মারুতিয়া, নারায়ণপুর-২, রহমতপুর, ঢোরাদহ-২, নন্দনপুর, নটিডাঙা-১, দিঘল কান্দি, নারায়ণপুর-১ ও নটিডাঙা-২। এই ব্লকে কোনো নগরাঞ্চল নেই। ব্লকটি থানারপাড়া, করিমপুর ও মুরুতিয়া থানার অধীনস্থ। ব্লকের সদর রহমতপুর।
১০৭০-এর দশক
এটি গ্রেগরীয় বর্ষপঞ্জী অনুযায়ী ১০৭০-এর দশক। এটি শুরু হয়েছে ১লা জানুয়ারি, ১০৭০ থেকে এবং শেষ হয়েছে ৩১ ডিসেম্বর, ১০৭৯ তারিখে।
তেহট্ট মহকুমা
তেহট্ট-২ ব্লক
তেহট্ট-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বার্নিয়া(নতুন বার্নিয়া), হাঁসপুকুরিয়া, পলসুন্ডা-১, সাহেবনগর-২, গোপীনাথপুর, পলাশীপাড়া ও পলসুন্ডা-২। এই ব্লকে কোনো নগরাঞ্চল নেই। ব্লকটি তেহট্ট ও পলাশীপাড়া থানার অধীনস্থ। ব্লকের সদর পলাশীপাড়া।
বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে করিমপুর-২ ব্লকের ঢোরাদহ-১, ঢোরাদহ-২, মুরুটিয়া, নতিডাঙা-১, নতিডাঙা-২ ও রহমতপুর গ্রাম পঞ্চায়েত ছয়টি নিয়ে করিমপুর বিধানসভা কেন্দ্র গঠিত। করিমপুর-২ ব্লকের অপর গ্রাম চারটি গ্রাম পঞ্চায়েত এবং তেহট্ট-১ ব্লকের বেতাই-১, বেতাই-২, ছিটকা, কানাইনগর, নাটনা, পাথরঘাটা-১, রঘুনাথপুর, শ্যামনগর ও তেহট্ট নিয়ে তেহট্ট বিধানসভা কেন্দ্র গঠিত। তেহট্ট-১ ব্লকের অন্য গ্রাম পঞ্চায়েতগুলি এবং তেহট্ট-২ ব্লক নিয়ে গঠিত হয়েছে পলাশীপাড়া বিধানসভা কেন্দ্র। করিমপুর বিধানসভা কেন্দ্র মুর্শিদাবাদ লোকসভা কেন্দ্রের অন্তর্গত। অন্যদিকে তেহট্ট ও পলাশীপাড়া কৃষ্ণনগর লোকসভা কেন্দ্রের অন্তর্গত।
খুংরিকাশি
খুংরিকাশি বা ল্যারিঞ্জোট্র্যাকিওব্রঙ্কাইটিস (Croup বা laryngotracheobronchitis) এক প্রকারের শ্বাসপ্রশ্বাসের সংক্রমণ, যা শ্বাসনালির উপরিভাগে ভাইরাস সংক্রমণের ফলে হয়৷ এই সংক্রমণের ফলে গলার ভেতরটা ফুলে যায়৷ এই ফোলাভাব স্বাভাবিক শ্বাসপ্রশ্বাসে বাধা সৃষ্টি করে; খুংরিকাশি অর্থাৎ ক্রুপকাশির উপসর্গে "খকখক শব্দ"কাশি, স্ট্রিডর (তীক্ষ্ণ শোঁ শোঁ শব্দ), এবং কর্কশতাথাকে৷ খুংরিকাশির উপসর্গ সামান্য, সহনীয় বা গুরুতর হতে পারে, এবং প্রায়ই রাত্রে এই উপসর্গ বেড়ে যায়৷ মুখ দ্বারা সেবনযোগ্য স্টেরয়েড এর একটামাত্র ডোজ দিয়ে এই অবস্থার চিকিৎসা করা যায়৷ কখনও কখনও খুব গুরুতর ক্ষেত্রে এপিনেফ্রিন ব্যবহার করা হয়৷ বিরল ক্ষেত্রে হাসপাতালে ভর্তি করতে হয়৷
লক্ষণ ও উপসর্গ দেখে খুংরিকাশি নির্ণয় করা হয়। উপসর্গের আরো গুরুতর কারণ রয়েছে (উদাহরণস্বরূপ, এপিগ্লটাইটিস অথবা শ্বাসনালিতে বিজাতীয় জিনিস)৷ বেশির ভাগ সময়, আরো অনুসন্ধান - যেমন রক্ত পরীক্ষা, এক্স-রে এবং কালচার করানোর প্রয়োজন হয় না৷ খুংরিকাশি পরিচিত সমস্যা এবং সাধারণত ৬ মাস থেকে ৫-৬ বছর বয়সের প্রায় ১৫% শিশু ও ছোট ছেলেমেয়েদের মধ্যে এটা দেখা যায়৷ কিশোর ও প্রাপ্তবয়স্করা খুব কমই খুংরিকাশিতে আক্রান্ত হয় ৷
লক্ষণ ও উপসর্গ
খুংরিকাশির উপসর্গে "খকখক শব্দ" কাশি, স্ট্রিডর(শ্বাসপ্রশ্বাস নেওয়ার সময় সাধারণত এই সুতীক্ষ্ণ শব্দ হয়), কর্কশভাব, এবং শ্বাসকষ্ট থাকতে পারে, সাধারণত রাত্রে এর আরো অবনতি হয়৷ বলা হয় যে এই "খকখক" কাশি প্রায়ই সীল বা সী লায়নএর ডাকের মত শোনায়৷ কান্নাকাটি করলে এই শোঁ শোঁ শব্দ আরো বেড়ে যেতে পারে, কেননা শোঁ শোঁ শব্দের অর্থ শ্বাসনালি সঙ্কীর্ণ হয়ে পড়েছে৷ খুংরিকাশির আরো অবনতি হলে এই শোঁ শোঁ শব্দ কমে যেতে পারে৷
কারণ
সাধারণত ভাইরাস সংক্রমণের ফলে খুংরিকাশি হয় বলে মনে করা হয়৷ কেউ কেউ তীব্র ল্যারিঞ্জোট্র্যাকিয়াইটিস, আকস্মিক আক্ষেপসহ খুংরিকাশি, ল্যারিঞ্জিয়াল ডিপথেরিয়া, ব্যাক্টেরিয়াল ট্র্যাকিয়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিস বোঝাতেও এই শব্দটি ব্যবহার করেন৷ প্রথম দুটি রোগাবস্থা ভাইরাসের কারণে হয় এবং তাতে অপেক্ষাকৃত সামান্য উপসর্গ থাকে, শেষ চারটি ব্যাক্টেরিয়ার কারণে হয় এবং সাধারণত অধিক গুরুতর হয়৷
ভাইরাসঘটিত
৭৫% ক্ষেত্রে খুংরিকাশির জন্য মূলত টাইপ ১ এবং ২ প্যারাইনপ্লুয়েঞ্জা ভাইরাস দায়ী হয়৷ কখনও কখনও অন্যান্য ভাইরাসের ফলেও খুংরিকাশি হতে পারে, যথা ইনফ্লুয়েঞ্জা এ ও বি, হাম, অ্যাডেনোভাইরাস এবং রেসপিরেটারি সিনসিশিয়াল ভাইরাস (আরএসভি)৷ তীব্র ল্যারিঞ্জোট্র্যাকিয়াইটিসের জন্য যে শ্রেণীর ভাইরাস দায়ী সেই একই শ্রেণীর ভাইরাসের ফলে আকস্মিক খুংরিকাশি (খকখক কাশিসহ খুংরিকাশি) হয়, তবে তাতে সংক্রমণের পরিচিত লক্ষণগুলি (যেমন জ্বর, গলা ব্যথা, এবং শ্বেত রক্তকণিকা সংখ্যা)র বৃদ্ধি থাকে না৷ উভয় ক্ষেত্রে একই ধরনের চিকিৎসা করা হয়, এবং চিকিৎসার প্রতিক্রিয়া অনুরূপ হয়৷
ব্যাক্টেরিয়াঘটিত
ব্যাক্টেরিয়াঘটিত খুংরিকাশিকে ল্যারিঞ্জিয়াল ডিপথেরিয়া, ব্যাক্টেরিয়াল ট্র্যাকি‍য়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিসে বিভক্ত করা যায়৷ করিনেব্যাক্টেরিয়াম ডিপথেরিয়া  এর ফলে ল্যারিঞ্জিয়াল ডিপথেরিয়া হয়, আবার ব্যাক্টেরিয়াল ট্র্যাকিয়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিস প্রারম্ভিকভাবে ভাইরাসের ফলে হলেও, পরে ব্যাক্টেরিয়া সংক্রমণ ঘটে৷ এর জন্য দায়ী সবচেয়ে সুপরিচিত ব্যাক্টেরিয়া হল স্ট্যাফাইলোকোকাস অরিয়াস, স্ট্রেপ্টোকোকাস নিউমোনিয়া, হিমোফিলাস ইনফ্লুয়েঞ্জা, এবং মরাক্সেলা ক্যাটারালিস৷
দেহ-তন্ত্রে রোগজনিত বিকৃতি
এই ভাইরাস সংক্রমণের ফলে গলনালী, শ্বাসনালি, এবং বড় শ্বাসনালিগুলি শ্বেত রক্ত কণিকা দ্বারা স্ফীত হয়৷ এই ফুলে যাওয়ার ফলে শ্বাসপ্রশ্বাস নেওয়া কষ্টকর হয়ে উঠতে পারে৷
রোগনির্ণয়
খুংরিকাশির ক্ষেত্রে লক্ষণ এবং উপসর্গ দেখে রোগনির্ণয় করা হয়৷ প্রথম কাজটি হল, শ্বাসনালির উপরিভাগে বাধা সৃষ্টি করতে পারে এমন অন্যান্য অবস্থার সম্ভাবনা দূর করা, বিশেষত এপিগ্লটাইটিস, শ্বাসনালিতে আটকে থাকা পদার্থ, সাবগ্লটিক স্টেনোসিস, অ্যাঞ্জিওইডিমা, রেট্রোফ্যারিঞ্জিয়াল অ্যাবসেস, এবং ব্যাক্টেরিয়াল ট্র্যাকিয়াইটিস৷
সচরাচর গলার এক্স-রে করা হয় না, তবে যদি তা করা হয়, তাহলে গলনালীর সঙ্কীর্ণ হয়ে আসা দেখা যাবে, একে স্টিপল সাইনবলা হয়, কেননা ক্রমশ সঙ্কীর্ণ হওয়া এই আকার গির্জার চূড়ার মত দেখায় ৷ অর্ধেক কেসে এই স্টিপল সাইন অর্থাৎ চূড়ামত দেখা যায় না৷
রক্ত পরীক্ষাএবং ভাইরাসের কালচার (ভাইরাস পরীক্ষা) করার ফলে শ্বাসনালিতে অযথা অস্বস্তি হতে পারে৷ যদিও ন্যাসোফ্যারেঞ্জিয়াল অ্যাসপিরেশন (টিউবের সাহায্যে নাক থেকে শ্লেষ্মা টেনে বার করার পদ্ধতি) দ্বারা সংগ্রহ করা ভাইরাসের কালচার করে যথার্থ কারণ সুনিশ্চিত করা যায়, তবে সাধারণত যারা গবেষণার কাজ করছেন শুধু তারা এইভাবে কালচার করেন৷ যদি প্রথাগত চিকিৎসা দ্বারা কারো রোগাবস্থার উন্নতি না হয়, ব্যাক্টেরিয়ার সন্ধান করতে আরো কয়েকটি পরীক্ষা করা যায়৷
প্রখরতা
খুংরিকাশির তীব্রতার শ্রেণী বিভাজন করার সবচেয়ে সুপরিচিত পদ্ধতি ওয়েস্টলি স্কোর৷ তবে, চিকিৎসার তুলনায় গবেষণার জন্য এই পরীক্ষা করা হয়৷ এটি পাঁচটি উপাদানে বিভক্ত পয়েন্টের সমষ্টিঃ সচেতনতার স্তর, সায়ানোসিস (অক্সিজেনের অভাবে বিবর্ণ ত্বক), স্ট্রিডর, বায়ু প্রবেশ, এবং সঙ্কোচন৷ প্রতিটি বৈশিষ্ট্যের জন্য ধার্য করা পয়েন্ট ডানদিকের তালিকায় দেখানো হয়েছে, এবং চূড়ান্ত স্কোর ০ থেকে ১৭ হতে পারে৷
জরুরি বিভাগে ভর্তি ৮৫% শিশুর ক্ষেত্রে রোগের মাত্রা মৃদু হয়; তীব্র খুংরিকাশির ঘটনা বিরল (<১%)৷
প্রতিরোধ
ইনফ্লুয়েঞ্জা এবং ডিপথেরিয়ার টিকা খুংরিকাশি প্রতিরোধ করতে পারে৷
চিকিৎসা
যেসব শিশু খুংরিকাশিতে আক্রান্ত তাদের যথাসম্ভব শান্ত রাখতে হয়৷ সাধারণ নিয়মে স্টেরয়েড দেওয়া হয়, তবে রোগের তীব্রতার ক্ষেত্রে এপিনেফ্রিন ব্যবহার করা হয়৷ যেসব শিশুর অক্সিজেন স্যাচুরেশন (রক্তে অক্সিজেনের মাত্রা) ৯২% এর কম হয় তাদের অক্সিজেন দেওয়া প্রয়োজন৷ এবং যারা তীব্র খুংরিকাশিতে আক্রান্ত তাদের পর্যবেক্ষণে রাখার জন্য হাসপাতালে ভর্তি করা যায়৷ অক্সিজেনের প্রয়োজন হলে, “ব্লো-বাই” প্রয়োগের (শিশুদের মুখের কাছে অক্সিজেনের উৎস রাখা) পরামর্শ দেওয়া হয়, কেননা এতে অক্সিজেন মাস্ক-এর তুলনায় কম অস্বস্তি হয়৷ চিকিৎসায় ০.২% এর কমসংখ্যক মানুষের এন্ডোট্র্যাকিয়াল ইনটিউবেশন(শ্বাসনালিতে টিউব বসানোর) প্রয়োজন হয়৷
স্টেরয়েড
খুংরিকাশির চিকিৎসায় ডেক্সামেথাসোন এবংবিউড্যাসোনাইড এর মত কর্টিকোস্টেরয়েডব্যবহার করা যায়৷ ওষুধ প্রয়োগের মাত্র ছয় ঘণ্টার মধ্যে উল্লেখযোগ্য লাভ পাওয়া যায়৷ এইসব ওষুধ মৌখিকভাবে (মুখ দিয়ে), প্যারেন্টেরাল পদ্ধতিতে (ইনজেকশন এর মাধ্যমে), বা শ্বাসের মাধ্যমে প্রয়োগ করা যায়, তবে মৌখিকভাবে ওষুধ প্রয়োগই বাঞ্ছনীয়৷ সাধারণত একটি মাত্র ডোজই যথেষ্ট, এবং এটা সাধারণত সম্পূর্ণ নিরাপদ মনে করা হয়৷ ০.১৫, ০.৩ এবং ০.৬ মিগ্রা/কেজি’র ডেক্সামেথাসোনের ডোজও সমান কার্যকর বলে মনে করা হয়৷
এপিনেফ্রিন
সহনীয় থেকে তীব্র খুংরিকাশিতে নেবুলাইজড এপিনেফ্রিন(শ্বাসে টেনে নেওয়ার সলিউশন যা শ্বাসনালি প্রশস্ত করে) উপযোগী হতে পারে৷ এপিনেফ্রিন সাধারণত মাত্র ১০-৩০ মিনিটে খুংরিকাশির তীব্রতা হ্রাস করে, তবে এর উপকারিতা মাত্র ২ ঘণ্টা স্থায়ী হয়৷ যদি চিকিৎসার পরে ২-৪  ঘণ্টা যাবৎ অবস্থা ভালো থাকে এবং অন্য কোন জটিলতা না দেখা দেয়, তাহলে সাধারণত ঐ শিশু হাসপাতাল ত্যাগ করতে পারে৷
অন্যান্য
খুংরিকাশির চিকিৎসার অন্যান্য পদ্ধতি নিয়ে গবেষণা করা হয়েছে, তবে সেসবের কার্যকারিতার সমর্থনে যথেষ্ট প্রমাণ পাওয়া যায় না৷ উষ্ণ বাষ্প বা আর্দ্র বাতাস নিজে-পরিচর্যা শ্বসন অর্থাৎ শ্বাসে টেনে নেওয়া একটি প্রথাগত চিকিৎসা পদ্ধতি, তবে গবেষণায় এর কোন উপযোগিতা পাওয়া যায়নি এবং বর্তমানে এটা খুবই কম ব্যবহার করা হয়৷ যেসব কাশির ওষুধ-এ সাধারণত ডেক্ট্রোমেথরফ্যান ও/বাগুইয়াফেনেসিনথাকে সেসব ব্যবহারও অনুৎসাহিত করা হয়৷ যদিও আগে, শ্বাসপ্রশ্বাসের চাপ কমাতে হিলি-অক্স (হিলিয়াম এবং অক্সিজেন এর মিশ্রণ) ব্যবহার করা হত, তবে এটি ব্যবহারের সমর্থনে অতি সামান্য প্রমাণ পাওয়া যায়৷ যেহেতু খুংরিকাশি সাধারণত ভাইরাসঘটিত, রোগ তাই এর সঙ্গে ব্যাক্টেরিয়ার আশঙ্কা না থাকলে অ্যান্টিবায়োটিকস ব্যবহার করা হয় না৷ ব্যাক্টেরিয়াঘটিত সংক্রমণে অ্যান্টিবায়োটিক ভ্যানকোমাইসিন এবং সেফোট্যাক্সিম এর পরামর্শ দেওয়া হয়৷ ইনফ্লুয়েঞ্জা এ বা বি সংশ্লিষ্ট গুরুতর ক্ষেত্রে অ্যান্টিভাইরাল নিউরামিনিডেস ইনহিবিটর প্রয়োগ করা যায়৷
আরোগ্যের সম্ভাবনা
ভাইরাসঘটিত খুংরিকাশি সাধারণত স্বল্প-কালীন রোগ, খুব বিরল ক্ষেত্রে খুংরিকাশির ফলে শ্বাস বন্ধ হয়ে যাওয়া ও/বা কার্ডিয়াক অ্যারেস্টঅর্থাৎ হৃৎপিণ্ডের কাজ করা বন্ধ হয়ে মৃত্যু ঘটে৷ সাধারণত দুই দিনের মধ্যে উপসর্গের ক্ষেত্রে অগ্রগতি হয় তবে সাত  দিন পর্যন্ত এই রোগ থাকতে পারে৷ অন্যান্য বিরল জটিলতা দেখা দিতে পারে তার মধ্যে রয়েছে ব্যাক্টেরিয়াল ট্র্যাকিযাইটিস, নিউমোনিয়া, এবংপালমোনারি ইডিমা অর্থাৎ ফুসফুসে শোথ রোগ।
জনসংখ্যাগত বণ্টন
সাধারণত ৬ মাস থেকে ৫-৬ বছর বয়সের, ১৫% শিশুর খুংরিকাশি হয়৷ এই বয়স শ্রেণীর হাসপাতালের রোগীদের মধ্যে প্রায় ৫% খুংরিকাশিতে আক্রান্ত হওয়ার ফলে হাসপাতালে ভর্তি হয়৷ বিরল ক্ষেত্রে মাত্র ৩ মাস বয়সের শিশুদের ও ১৫ বছর বয়সের কিশোর কিশোরীদেরও খুংরিকাশি হতে পারে৷ মেয়েদের তুলনায় ছেলেদের এই রোগে আক্রান্ত হওয়ার ৫০% বেশি সম্ভাবনা থাকে; শরৎকালে খুংরিকাশির প্রকোপ বেশি দেখা যায়৷
ইতিহাস
খুংরিকাশির ইংরেজি প্রতিশব্দ “ক্রুপ” (croup) শব্দটির উৎপত্তি আদি আধুনিক ইংরেজি ক্রিয়াপদ “ক্রুপ” থেকে, যার অর্থ “কর্কশ স্বরে কান্নাকাটি করা”; সর্বপ্রথম স্কটল্যান্ডে এই রোগের এই নামকরণ করা হয় এবং ১৮ শতাব্দীতে সর্বসাধারণের মধ্যে প্রচলিত হয়ে ওঠে৷ হোমার-এর প্রাচীন গ্রীস যুগ থেকে ডিপথেরিয়াজনিত খুংরিকাশির হদিশ জানা যায়৷ ১৮২৬ সালে, ব্রিটোনো ভাইরাসঘটিত খুংরিকাশি এবং ডিপথেরিয়াজনিত খুংরিকাশির মধ্যে প্রভেদের উল্লেখ করেন৷ ফরাসীরা ভাইরাসঘটিত খুরিকাশিকে “ফো ক্রুপ” নামে অভিহিত করত, তারা “ক্রুপ” বলতে ডিপথেরিয়া ব্যাক্টেরিয়াঘটিত রোগ বোঝাত৷ ফলপ্রসূটিকা আবিষ্কার হওয়ার পর থেকে ডিপথেরিয়ার ফলে খুংরিকাশি প্রায় দেখাই যায় না৷
সহজাত প্রতিরক্ষা
মানবদেহে যে প্রতিরক্ষা ব্যবস্থা জন্ম থেকে কার্যকর থাকে, অমরা হতে প্রাপ্ত ও আজীবন উপস্থিত থাকে, তাকে সহজাত প্রতিরক্ষা বলে (Innate Immunity)।